Το **φιλέτο ταρτάρ** είναι κρεατικό πιάτο που παρασκευάζεται από ωμό μοσχαρίσιο κιμά ή κρέας αλόγου. Συνήθως σερβίρεται με κρεμμύδια, κάπαρη, πιπέρι, σάλτσα Ουόρσεστερσιρ και άλλα αρτύματα, που συχνά παρουσιάζονται ξεχωριστά, για να προστεθούν για γεύση. Συχνά σερβίρεται με ωμό κρόκο αυγού πάνω από το φιλέτο ταρτάρ.

Το όνομα *ταρτάρ* μερικές φορές γενικεύεται σε άλλα ωμά πιάτα με κρέας ή ψάρι.

Μια λιγότερο συνηθισμένη έκδοση στη Γαλλία είναι το ταρτάρ αλέ -ρετούρ (tartare aller-retour), ένας τύπος κυρίως ακατέργαστου αλεσμένου κρέατος που καψαλίζεται ελαφρά και από τις δύο πλευρές.

Τοπικές παραλλαγές
------------------

### Ευρώπη

Το *filet américain,* ή *préparé* τρώγεται ως άλειμμα στην Ολλανδία και το Βέλγιο
*Μαλγκόγκι-γιούκχοε* (κορεατικό ταρτάρ από κρέας αλόγου)
Το φιλέτο ταρτάρ βρίσκεται σε πολλές ευρωπαϊκές κουζίνες.

Στη βελγική έκδοση, υπάρχει το filet américain (επίσης γνωστό ως préparé), που γενικά φτιάχνεται με μαγιονέζα και καρυκεύεται με κάπαρη και φρέσκα βότανα. Παλαιότερα φτιαχνόταν από κρέας αλόγου. Συνήθως σερβίρεται με πατάτες τηγανητές.

Στην Τσεχία και τη Σλοβακία το φιλέτο ταρτάρ (tatarský biftek) βρίσκεται σε πολλά εστιατόρια. Το κρέας είναι αλεσμένο άπαχο φιλέτο και έχει ωμό κρόκο αυγού σε βαθούλωμα στη μέση. Το κρέας μπορεί να αναμειχθεί με βότανα και μπαχαρικά, αλλά συνήθως δίνονται στον πελάτη μπαχαρικά και καρυκεύματα να τα προσθέσει για γεύση. Το φιλέτο ταρτάρ συνήθως σερβίρεται με φρυγανισμένο ψωμί και ωμές σκελίδες σκόρδου για να αλειφτούν στο ψωμί.

Στην Πολωνία, το φιλέτο ταρτάρ είναι γνωστό ως «tatar» ή «befsztyk tatarski» και παραδοσιακά σερβίρεται ως ορεκτικό με κρεμμύδια κομμένα σε κύβους, άνηθο τουρσί, μανιτάρια τουρσί, κρόκο αυγού, μπαχαρικά και, προαιρετικά, εκχύλισμα μαγιάς ή κόλιανδρο.

Μια παραλλαγή του φιλέτου ταρτάρ υπάρχει επίσης στο δανέζικο smørrebrød, όπου σερβίρεται σε rugbrød (ψωμί σίκαλης) με ανάμικτες γαρνιτούρες.

Στη Σουηδία, το φιλέτο ταρτάρ, råbiff, συνήθως σερβίρεται με ωμό κρόκο αυγού, ωμά κρεμμύδια, παντζάρια παστωμένα σε κύβους και κάπαρη. Στη Φινλανδία, το tartarpihvi σερβίρεται με ωμό κρόκο αυγού, ωμά κρεμμύδια, τουρσί και αλατισμένα αγγούρια και κάπαρη. Παραλλαγές του πιάτου περιλαμβάνουν ντρέσινγκ με σάλτσα βουτυρογάλακτος και αβγοτάραχο σολομού. Η (ευρωπαϊκή) ρωσική έκδοση μπορεί να περιλαμβάνει αλατισμένο μανιτάρια τουρσί και φρυγανισμένο λευκό ψωμί.

### Βόρεια Αμερική

Το φιλέτο ταρτάρ, γνωστό στα αγγλικά ως steak tartare, σερβίρεται σε πολλά εστιατόρια υψηλών προδιαγραφών στις Ηνωμένες Πολιτείες.

Στο Ουισκόνσιν, ένα σάντουιτς φιλέτου ταρτάρ, που αποκαλείται «κανιβαλικό σάντουιτς», είναι δημοφιλές στους απογόνους των Γερμανών μεταναστών· χρησιμοποιεί κόντρα φιλέτο, ψωμί σίκαλης, αλάτι, πιπέρι και ψιλοκομμένα κρεμμύδια.

### Νότια Αμερική

Η χιλιανή κουζίνα διαθέτει ένα πιάτο από έτοιμο ωμό βόειο κρέας που ονομάζεται κρούδος (crudos).

Στη νότια Βραζιλία, επηρεασμένη από Γερμανούς μετανάστες, είναι γνωστό ως Hackepeter ή Carne de Onça στην Κουριτίμπα όπου αυτό το πιάτο είναι πολύ συνηθισμένο και σερβίρεται καλυμμένο με σχοινόπρασο.

### Αιθιοπία

Οι Αιθίοπες τρώνε ένα πιάτο από ωμό, βοδινό κιμά που ονομάζεται κίτφο.

Παραπομπές
----------

1. ↑  Waxman, Jonathan· Steele, Tom· Flay, Bobby· Kernick, John (2007). *A Great American Cook: Recipes from the Home Kitchen of One of Our Most Influential Chefs*Απαιτείται δωρεάν εγγραφή. Houghton Mifflin Harcourt. ISBN 978-0-618-65852-7.
2. ↑  Raymond Sokolov, *The Cook's Canon*, 2003, (ISBN 0-06-008390-5), p. 183 at Internet Archive
3. ↑  Lonely Planet, *Food Lover's Guide to the World: Experience the Great Global Cuisines*, 2014, p. 97
4. ↑  Jacques Mercier, *Au coeur des mots: Les rubriques de Monsieur Dico*, p. 216
5. ↑  Food & Wine Magazine. «Why you see steak tartare on hip restaurant menues». Ανακτήθηκε στις 12 Ιουνίου 2020.
6. ↑  Whitefield, Paul (6 Δεκεμβρίου 2013). «'War on Christmas' expands to 'war on cannibal sandwich' in Wisconsin». Αρχειοθετήθηκε από το πρωτότυπο στις 25 Ιουνίου 2015. Ανακτήθηκε στις 27 Μαρτίου 2018 – μέσω LA Times.
7. ↑  Barry Adams, *Wisconsin State Journal*. «On Wisconsin: Raw sirloin, a holiday tradition — for some». *madison.com*. Αρχειοθετήθηκε από το πρωτότυπο στις 5 Μαρτίου 2018. Ανακτήθηκε στις 27 Μαρτίου 2018.
8. ↑  «'Carne de Onça' une gastronomia de diversos países no mesmo petisco». *globo.com*. 10 Ιουνίου 2014. Αρχειοθετήθηκε από το πρωτότυπο στις 27 Μαρτίου 2018. Ανακτήθηκε στις 27 Μαρτίου 2018.
9. ↑  Getahun, Solomon Addis· Kassu, Wudu Tafete (27 Φεβρουαρίου 2014). *Culture and Customs of Ethiopia* (στα Αγγλικά). ABC-CLIO. ISBN 9780313086069. Αρχειοθετήθηκε από το πρωτότυπο στις 29 Απριλίου 2018.